mteb/NusaParagraphTopicClassification huggingface dataset:
Barusan kita ngomongin buah yang didemenin, yang banyak banget manfaatnya. Kali ini, kita ngomongin minuman yang sebenernya banyak banget didemenin orang, apalagi anak-anak muda. Sayangnya, minuman ini kagak begitu nyehatin. Orang-orang pada bilang minuman ini namanya boba. Minuman ini banyak banget di pinggir jalan. Dibanding kelapa, anak-anak muda lebih banyak ngerubutin tempat-tEmpat yang ada bobanya. Padahal, kalo diteliti, boba ini minuman yang kaga terlalu nyehatin. Soalnya kandungan gula yang ada di minuman ini banyak banget dibanding aer kelapa atau jus buah. Boba punya gula yang mayan tinggi, belom lagi kandungan aer yang udah disadur susu kentel manis, gula pasir, gula merah, belom lagi ditambah gula buatan laennya. Kalo ditotal, satu gelas boba ini punya 38 gram gula, atawa 299 kalori. Kalo kita udah minum satu gelas boba ini, kita udah kagak bisa ngegares apa-apaan lagi yang manis.
Elu tau, ape aje tujuan adenye kisah di dalem kitab suci Al-Qur’an? Pertama, buat netapin kalo Nabi Muhammad entu beneran terima wahyu dari Allah, bukan berasal dari orang-orang ahli kitab. Kedua, buat ngehibur kegundahan hati Rasulullah dan neguhin jiwanya buat ngejalanin risalah dakwah. Ketiga, buat ngubah pandangan ahli kitab kalo umat Islam entu umat yang buta huruf dan apus kesan kalo umat Islam entu umat bodoh. Keempat, ngungkapin cerita Al-Qur’an ngegunain kalimat deskriptif dan berdialog. Kelima, ngasih pengetahuan tentang syariat umat sebelomnye. Keenem, ikutin perjalanan sejarah. Ketujuh, nguatin wahyu yang diterima Nabi Muhammad. Entu die beberape tujuan kisah yang ade di kitab suci AL-Qur’an.
Haltê Dêpartêmèn Kêsèhatan udèh cukup ramè olèh calon pênumpang, tapi bus mênuju Mampang Prapatan kagak kunjung datêng. Têpat jêm 16.30, bus datêng. Tapi, têrnyatè bus amat penuh. Banyak calon pênumpang kagak bisè masup, têrmasup Yoshi. Bus bêrikutnyè gè samè ajè. Akhirnyè, diè paksèin naèk bus kêtigè. Kurang lêbih 10 mênit pêrjalanan, bus sampè di Haltê Mampang Timur. Yoshi turun buat transit. Bêrikutnyè, diè nunggu lagi bus tujuan Pinang Ranti. Sêudèh pêrjalanan sêlamè 15 mênit, Yoshi turun di Haltê BNN. Lagi-lagi diè kudu nunggu bus tujuan Kampung Rambutan. Untung di haltê êni kagak kudu nunggu kêbangêtan lamè. Sayangnyè, bus kêjêbak macêt cukup parèh antarè Pusat Grosir Cililitan ampè Lippo Plaza Kramat Jati (Carrefour). Tapi, sêlêpas Carrefour, jalan cukup lancar. Akhirnyè jêm 18:50 Yoshi sampè jugè di Haltê Pasar Rêbo.
Pisang punyè bêjibun manpaat, ngêdapêtinnyè jugè gampang. Pisang bisè ditêmuin di warung buah pinggir jalan, pasar tradisional, ampè mol. Êlu kudu cêli dalêm milih pisang. Salèh milih bisè ngêbikin êlu gagal ngêdapêtin pisang nyang bêkualitas. Bêrikut êni tips nyang bisè êlu cobè wayah bêli pisang. Pêrtamè, pilih pisang nyang masing sêgêr. Ciri-ciri pisang nyang masing sêgêr adalah bêwarnè kuning cêrah dêngan sêdikit bintik coklat. Kêduè, cèk tèksturnyè. Pisang nyang cakêp punyè tèkstur padêt amê alus. Kêtigè, liat warnè tandannyè. Pilih tandan pisang nyang bêwarnè ijo karna êni nandèin pisang masing sêgêr. Têrakhir, êndus aromènyè. Pisang yang matêng biasènyè punyè aromè wangi nyang kêcium.
Turunnyè kitab Zabur têrjadi sêtêlèh Nabi Daud mampu ngêbunuh Jalut. Jalut (Goliath) adalah lanang sombong nyang kagak ngimanin Allah Swt. Diè ngêjadi pimpinan pasukan Palèstina wayah ntu. Daud nyang usiènyè masing mudè, suatu kali milu barisan têntarè Bani Israel buat ngêlawan pasukan pimpinan Jalut. Di sono, Daud bêrhasil ngêbunuh Jalut. Diè pun diagulin sêbagè pahlawan pêrang. Sêpêninggal Rajè Thalut, Daud pun diangkat sêbagè pêngganti raje. Suatu ari Daud ngasingin diri sêkaligus bêrtobat kêpadè Allah Swt. Dalêm pêngasingannyè, Daud mêrbanyak lisannyè buat ngêmulièin Allah dêngan bêrtasbèh. Têrus, diè diangkat sêbagè nabi dan diturunin kêpadènyè kitab Zabur dari Allah Swt. wayah lagi ngemulièin Allah Swt.
Tali skiping ngêjadi pilihan alat olahragè nyang bisè ngêbawè hasil signipikan padè awak kitè. Pêralatan êni bisè digunèin pêranti olahragè lompat tali, salèh atu latian kardio pilihan banyak orang. Tumannyè, lompat tali dipilih sêbagè pêmanasan sêbêlon olahragè, tapi adè jugè nyang ngêjadiinnyè sêbagè rangkèan olahragè mêrèka. Sêbêlon ngêbêlinyè, pastiin panjang tali skiping udèh pas wayah digunèin. Panjang tali skiping nyang idèal sêbaèknyè disêsuèin amè tinggi awak kitè. Kalo kitè pèngèn ngêbêli tali skiping nyang baru, tambèhin tinggi awak wayah êni dêngan 92 cm pêranti ngêdapêtin angka ukuran tali nyang idèal. Misalnyè, kalo tinggi awak adalah 158 cm, tambèhin 92 cm pêranti ngêtauin ukuran tali skipingnyè, yakni 250 cm.
Saya hobby lari setelah menemukan teknik lari baru. Sebelumnya stamina saya sedikit kurang dan lari rasanya kurang nyaman tetapi dengan teknik baru stamina saya bertambah dan jadi lebih cepat. Jadi sebelumnya saya berlari mendarat menggunakan tumit seperti di gambar sebelah kiri. Performa sSaat pertama kali mencoba lebih awkward namun entah kenapa lebih enak dan cepat. Tetapi setelah beberapa lama mulai terasa tidak nyaman dan sakit di tendon dan atas kaki saya.aya biasa saja. Saya kemudian menonton video youtube tentang cara berlari menggunakan kaki depan dan memutuskan mencoba. Saya pun membaca lagi dan ternyata menggunakan kaki depan itu mengalihkan impact lari dari dengkul dan pinggul ke tendon dan tulang kecil. Nah karena tendon saya terbiasa nyantai makanya syok. Setelah 2–3 kali lari saya pun terbiasa dan menemukan sweet spot dimana saya bisa berlari dengan nyaman. Ternyata lebih ringa dan lincah rasanya menggunakan kaki depan dan tengah sehingga saya pun bisa lari lebih jauh. Record saya sejauh ini 5k dalam 27 menit..
Sêlaèn wisatè alam, wisatè spiritual di Bali jugè diminatin pêlancong domèstik amè mancènêgarè, salèh atunyè adalah ngêlukat. Ngêlukat mêrupakan upacarè pêrêsikan diri nyang sêjak turun-têmurun udèh dilaksanèin amè umat Hindu di Pulo Dèwata. Ngêlukat karang êni ngêjadi trèn wisatè lintas agamè. Prosèsi ngêlukat êni bêrtujuan buat ngêrêsikin diri amè pikiran bagi siapè ajè nyang pèngèn. Kayak nyang dikêtauin, masarakat Bali pan sêbagian gêdé nganut agamè Hindu, tapi ngêlukat êni bisè dilakuin amè siapè ajè, tanpè mandang agamè sêsêorang. Ritual ngêlukat dilakuin dêngan carè mandi atau ngêguyur awak makè aèr nyang bêrasal dari pancoran matè aèr. Karna ntu, ngêlukat jugè disêbut sêbagè ritual mandi suci.
Sekolahan elu, ade mata pelajaran olahraganye kan? Tiap jenjang sekolahannye aye sih ade mata pelajaran olahraga. Nah ternyate, olahraga entu emang ade fungsinye buat kite. Pendidikan jasmani kesehatan atau PENJASKES – yang biasanye disebut buat mata pelajaran olahraga – adalah salah satu metode belajar keterampilan olahraga para murid, mulai dari bocah SD. Nah mata pelajaran jasmani olahraga punya beberape tujuan, ya entu; menuhin kebutuhan ruang gerak, supaye otot dan tulang makin kuat, cegah obesitas, nurunin resiko diabetes dan hipertensi, ningkatin mood, latih kemampuan sosialisasi, bina sikap, dan bisa bantu ngenalin potensi diri. Nah ternyate, olahraga di sekolah entu tujuannye kagak cuma supaye anak lebih sehat aje, tapi ade banyak manfaat laennye yang bisa didapetin para bocah dari olahraga di sekolah ataupun selaen di sekolah.
Ada yang beralesan males bikin infused water itu gara-gara ribet, katanya. Nah, dibanding kita beli minuman yang kagak nyehatin, mendingan beli infused water ini. Sambil biasain minum aer putih murni yang cukup dalem sehari. Di media sosial ada yang jual infused water ini pake macem-macem buah. Kita bisa pesen buah yang kita pengen aja. Kalo kita mau asem atawa kecut seger, kita bisa pesen buah lemon, stroberi, ama daon mint. Kalo kita pengen yang kagak tapi asem, kita bisa pesen buah yang agak manisan, kayak mangga, pisang, atawa jeruk yang manis. Kita juga bisa minta tambahin madu di aernya biar lebih manis lagi. Penjual biasanya nyediain botol kusus. Dalem botol itu ditaroin aer putih pastinya, terus ditaroin mangga seger yang dipotong dadu, jeruk barang dua atawa tiga pasi, ama dituangin madu. Aer yang tadinya bening berubah warna jadi agak kecoklatan. Ada warna kuning dari mangga ama kuning kemerahan seger dari jeruknya. Aer yang tadinya bening begitu aja, jadi keliatan manis warnanya.
Katenye, teknologi entu juga ngedukung ke adenye perubahan gaya hidup yang ade sekarang ini dan dirasain oleh semua orang, termasuk orang yang ade di desa. Karena adanye teknologi, orang desa pun bisa ngerasain manfaat dan perubahannye dalam gaya hidupnye sehari-hari. Kemajuan teknologi emang ade manfaatnye dan bantu urusan orang. Cumanye kagak dampak positif aje, tapi kemajuan teknologi entu juga nimbulin kekhawatiran, yaentu pemakean teknologi yang salah atau kurang tepat,. Misalnye nih ye, dulu gaya hidup orang desa entu salah satunye gotong royong, tapi sejak adenye kemajuan teknologi, orang desa ninggalin sistem gotong royong. Selaen entu, bocah berpotensi bisa terus-terusan maen games online abis entu ngelupain tugas sekolahnye mereka. Jadinye perubahan gaya hidup di desa karena adenye globalisasi dan perkembangan teknologi, emang ade positif dan negatifnye. Makenye elu kudu bisa ye filter hal negatif dan positif buat gaya hidup elu.
Berawal dari deketin ntu dah aye diajarin tuh gimana cara maen futsal, gimana cara nendang bola ama kontrol bola. Semenjak itu tuh, aye girang banget kalo mereka lagi pada latian, aye biasanye nibrung trus pasti juga ikut diajarin, padahal umur aye masih lima taon dan itu juga aye bocah perempuan sendiri. Aye nyang tadinye malu-malu jadi udeh biasa aje lama kelamaan, malah kalo sekali aye kaga ikutan tuh jadi pada nanyain aye kemane.  Makin gede akhirnye aye malu juga yak, trus aye kubur dah tuh dalem-dalem hobi aye karna kan kaga ada juga nyang dukung futsal buat anak perempuan kaya aye.
Masih banya orang di zaman ini tuh masih percaya ama benda-benda pusaka nyang dinyakinin sebagai jimat. Padahal pan kite tau, sebagai orang islam itu kaga boleh nyang namanye percaya ama benda-benda begituan. Kalo amoe percaya ama yakin tuh kite bisa tergolong musyrik. Salah satu benda nyang dijadiin jimat ama banyak orang tuh ada nyang namamye keris. Biasanye orang-orang nyang percaya tuh rela nih ngeluarin duit sebanyak mungkin buat ngoleksi keris untuk beberapa tujuan. Padahal pan kite tau ya, percaya ama benda-benda mati itu musyrik seperti nyang dulu udeh dijelasin di zaman jahiliyah. Mudah-mudahan kite kaga jadi bagian dari orang-orang begitu dah, trus hanya percaya ama Allah SWT.
Semua olahraga tentu baik untuk kesehatan, namun bersepeda dianggap lebih menyehatkan dibanding beberapa jenis olahraga lain. Sebuah studi menunjukkannye bahwa orang yang sering bersepeda biasanye lebih bugar jika dibandingkannye orang yang melakukan aktivitas fisik lainnye. Manfaat bersepeda di waktu pagi hari juga bisa dirasakan secara psikologis. Dengan bersepeda, maka fungsi kognitif akan meningkat. Olahraga teratur seperti rutin bersepeda dapat membantu mengurangi kecemasan dan depresi. Manfaat bersepeda di pagi hari yang mungkin membuat bejibun orang tertarik, adalah kemampuannye dalam menurunkan, atau mengontrol berat badan agar ideal. Bersepeda mampu membakar hingga 300 kalori per jam, meningkatkannye laju metabolisme, membangun otot, dan membakar lemak tubuh.
Siapè nyang kagak kenal Bènyamin Suèb? Bang Bèn, bêgono diè disapè, mêrupakan sêniman sêrbè bisè, baèk di bidang musik ampè pêrpèlêman. Bakat sêni Bang Bèn udèh kêliatan sêjak usiènyè èmpat taun. Diè diajak abang-abangnyè ngamèn dêngan rombèng-rombèngan kêliling kampung. Mêrèka sêring nyanyiin lagu Mêlayu hinggè Bêlanda. Bang Bèn banyak bêrjasè dalêm kêsênian amè kêbudayèan Bêtawi. Sêbagè salèh atu buktinyè, diè turut bêrjasè ngêmbangin gambang kêromong. Kagak kurang dari 75 album musik amè 53 judul pèlêm udèh dihasilin Bang Bèn. Sêbuah kêbanggèan bagi masarakat Bêtawi karna pêrnèh têrlahir bocah Bêtawi nyang ngêlêgènda. Buat nyang mao ngênang sosok amè karyè-karyènyè, nyok, nyaba kê Taman Bènyamin Suèb di Jatinêgara!
Setelah selesai sholat, penulis masih dikagetkan lagi oleh sesuatu yang belum pernah dialami. Belum selesai jamaah berdoa, tiba-tiba banyak orang membawa karung-karung. Awalnya penulis kira orang tersebut hendak memunguti koran-koran yang banya dibiarkan begitu saja oleh pemiliknya. Ternyata, mereka berjualan! Karung yang mereka bawa adalah barang dagangan mereka. Tidak peduli masih ada pengunjung masjid yang berdoa, mereka mulai mengeluarkan barang-barang mereka, mulai dari pakaian hingga aksesoris. Perut penulis kosong ketika berangkat. Setelah Jum’atan, penulis langsung mengincar rumah makan Padang yang terletak di sebelah masjid. Rendang di siang hari nampak nikmat di benak penulis. Ketika berjalan menuju tempat makan tersebut, ada sepasang dan bapak ibu yang berjualan nasi kotak di dalam area masjid. Ketika penulis intip, ternyata nasi kotak tersebut berasal dari rumah Padang yang hendak penulis tuju.
Alat musik nyang sebenernye lumanyan ribet tuh ade nyang namanya angklung, nah waktu itu aye sempet diajak kan tuh ke rumah makan Sunda trus abis disuruh maenin alat musik nyang namanye angklung. Nah angklung ini sedikit ribet karna kaga cuma butuh 1 pemain, tapi bisa juga segerombolan. Solanye kalo kite belon tau, angklung itu punya 1 satu nada setiap 1 angklung. Cara maeninnye sebenernye gampang, tinggal di goyangin aja sedikit. Tapi sebelomnye kite mesti tau tuh msda ape nyang sedang kite pegang. Kalo kaga kaya gitu pasti suara kite udeh jauh kaga kedengeran, malah bisa jadi kite jadi ngancurin suara dari tim itu.
Madangan laut kagak tibang punyè kandungan nutrisi nyang tinggi, tapi jugè rasènyè nyang sêdêp. Sayangnyè, kagak sêmuè orang bisè ngonsumsinyè. Bêbêrapè orang kagak ngonsumsi madangan laut bukan karna kagak doyan, tapi karna ngêri alèrginyè kumat. Kalo punyè alèrgi madangan laut, êmpat hal êni bisè ngêbantu buat waspadè. Pêrtamè, êlu kudu baè-baè wayah madang di luar. Jangan ragu buat nanyè kandungan mênu amè pêgawènyè. Kêduè, hindarin madang di rèstoran madangan laut, soalnyè bêbêrapè alèrgi jugè bisè kumat tibang dari nyium aromènyè. Kêtigè, kalo mao ngonsumsi madangan kêmasan, pêratiin labêlnyè buat mastiin madangan ntu kagak punyè kandungan alèrgilu. Têrakhir, kasih tau orang laèn atau orang têrdêkêtlu têntang alèrgilu supayè mêrèka kagak ngasih êlu sêmbarangan madangan.
Nah pade suatu khotbah agama yang terakhir aye denger, orang-orang Islam yang tau gimane hukum ikut serta dalem perayaan non Islam terus kagak ikut ngerayainnye, bakalan dikata sebagai "kaku", "keras", dan "intoleran" oleh beberape orang. Nah katenye, hal entu tentunye adalah suatu kesalahan yang gede bener, ngatasnamain keikutsertaannye pade entu perayaan dengan alesan wujud dari toleransi, terus ngenilai orang yang kagak ikutan sebagai intoleran. Agama Islam entu agama yang sempurna, yang tiap tindakan, sikap, dan budi pekerti yanh baek telah diajarin oleh Allah lewat Nabi Muhammad. Contohnye pun sikap dan muamalahnye kite ke orang-orang non-Islam. Islam pun udeh ngajarin entu. Pade Al-Qur'an, Allah udeh perintahin kite buat lakuin hal baek ke tiap manusia, entah ke mereka yang orang beragama Islam ataupun ke mereka yang non-Islam. Nyok kite yang beragama Islam, pelajarin agama Islam lebih banyak lagi supaye tau ape entu toleransi dan gimane toleransi yang pas!
Rumah Gadang adalah salah satu rumah adat dengan ciri khas unik yang sampai sekarang masih tetap lestari. Rumah Gadang sering juga disebut Rumah Godang, Bagonjong, dan Baanjuang. Rumah adat Minangkabau ntu memiliki keunikannye yang terletak pada bentuk bangunannye. Bentuk puncak dari atapnye yang runcing menyerupai bentuk tanduk kerbau. Bagian atap yang melengkung dan lancip pada Rumah Gadang biasa disebut sebagai Gonjong. Gonjong menjadi salah satu simbol atau ikon bagi masyarakat Minangkabau. Zaman dulunye atap runcing dibuat dari bahan ijuk yang dapat bertahan hingga puluhan tahun. Namun, saat ntu atap Rumah Gadang banyak berganti bahan dengan menggunakan atap seng. Rumah adat Minangkabau berbentuk empat persegi panjang dan terdiri atas dua bagian, ya ntu depan dan belakang. Pada umumnye bagian depan Rumah Gadang penuh dengan ukiran ornamen dan biasanye bermotif akar, daun, bunga, serta bidang persegi empat dan jajaran genjang, sedangkan pada bagian belakang (luar) dilapisi dengan belahan bambu.
Sejak aye Sekolah Dasar (SD) sampe aye Sekolah Menengah Atas (SMA), pasti ade yang namanye mata pelajaran olahraga. Nah kalo di SD-nye aye entu, mata pelajaran olahrga dilaksanain pas hari Senen. Olahraganye entu pernah basket, kasti, voli, bulu tangkis, lari, dan laennye. Tapi kagak cuma pas mata pelajaran olahraga aje, di SD aye waktu entu ade olahraga jenis senam yang wajib diikutin oleh seluruh warga sekolah, mulai dari para murid, staf sekolah, guru, dan kepala sekolah serta wakil kepala sekolahnye. Entu dilaksanain pas hari Jum’at pagi. Aye seneng bener kalo hari Jum’at, soalnye jam pelajaran kepotong buat senam rame-rame. Nah karena olahraga senam dilakuin secara rame-rame, pastinye kalo aye nyantai pun kagak ketahuan kan?
Sêbagè makhluk sosial, puguh ajè kagak bisè idup dèwèkan. Êlu pêrlu bêrintêraksi atu dêngan nyang laènnyè. Sêlaèn ntu, sêbagè manusiè biasè puguh ajè pêrlu bantuan orang laèn, umumnyè orang-orang têrdêkêt di sêkitar têmpat tinggal atau nyang tuman disêbut dêngan têtanggè. Padè umumnyè bêsipat baèk kagak tibang dêngan têtanggè, tapi kê sêmuè orang gè kudu bêsikap baèk amè gêpyak buat nyiptèin kêidupan nyang damèi. Bêsikap baèk dêngan têtanggè êni amat dianjurin dêmi kêciptènyè hubungan nyang akrab. Bayangin ajè kalo êlu idup bêtêtanggè tapi sêring têrjadi kêributan, puguh ajè hal êni bakal ngêjè suasanè nyang kagak baèk di lingkungan têmpat tinggal. Anjuran buat bêsikap baèk dêngan têtanggè jugè udèh diabadiin di dalêm Al-Qur'an surat An-Nisa ayat 36.
Batik Lokatmala merupakan batik khas Sukabumi. Batik ntu udeh terkenal di berbagai negara, baik di kawasan Asia, Eropa, maupun Amerika. Batik Lokatmaka memiliki sejumlah motif yang di latarbelakangi lingkungan alam sekitar, dan kehidupan masyarakatnye. Setiap motif memiliki filosofinye tersendiri. Salah satunye motif batik masagi. Motif batik ntu terinspirasi dari ungkapan "Hirup mah kudu masagi". "Masagi" berasal dari kata "pasagi" yang artinye segi empat sama sisi. Hal ntu tersebut mengisyaratkannye bahwa manusia memiliki kewajiban menuntut ilmu yang seimbang antara dunia dan setelahnye, juga menjadi teladan serta berguna di masyarakat. Harga batik ntu bervariasi, mulai dari Rp100.000 hingga Rp1 juta. Anda dapat mengunjungi Rumah Batik Lokatmala di Jalan Sriwidari nomor 95, Kota Sukabumi, untuk membelinya langsung.
Aye punya hobi ngarang bebas. Nah, entu hobi aye lakuin dengan nulis fiksi. Jadi kalo hari Sabtu atau Minggu, pas bangun dari tidur, aye bakalan mejeng di depan laptop. Aye lakuin hobi ngarang bebas aye dengan nulis cerita fiksi di salah satu platform online. Nah aye biasanye kalo udeh lagi ngarang bebas gitu, suka kagak sadar waktu. Aye nulis pagi, tiba-tiba udeh siang aje. Aye pun berhenti dulu lakuin hobi aye buat ibadah dan ngebadog. Abis itu, aye lanjut ngarang lagi sampe malem dan kadang sampe dini hari. Soalnye emang begitu, aye kalo udeh ngarang bener-bener kagak sadar ape-ape yang di sekitar. Jadinye kalo lagi ngarang bebas, aye paling cuma berhenti bentar buat ibadah, soalnye kadang juga kagak laper. Begitu terus sampe aye bener-bener ngantuk dan kagak punya ide hehe.
Liburan kayaknye emang paling cocok di bulan Desember ye? Nah pas bulan Desember taon 2020, aye sekeluarga nginep di salah satu vila Bandung. Hari Kamis kite pergi ke vila yang bangunannye dari kayu gitu. Nah pas sampe karena udeh agak siang, kegiatan kite adalah nyiapin badogan buat siang. Enyak aye udeh nyiapin nasi bakar pake ikan teri dan ayam disuwirin. Beuh, sedep bener! Nah pas nasi bakarnye udeh jadi, kite pun ngebadog rame-rame di depan balkon sambil liat pemandangan ijo. Pas sorenye, kegiatan aye sekeluarga tentu aje ngobrol sambil ngegaresin cemilan hehe. Pas malemnye, kegiatan kite tentu aje ngebadog lagi. Kali ini kite makannye soto ayam. Pas bener kan, malem-malem dingin gitu makannye soto ayam. Kali ini aye dan empok aye makan di bale sambil dengerin suara-suara jangkrik.
Usahè kuè rumèhan bisè ngêjadi salèh atu bisnis. Ngêmulè bisnis kuè rumèhan jugè cêndêrung bisè makè modal kêcit. Pêluang usahè rumèhan êni bisè dilakuin amè parè ibu rumèh tanggè, bahkan bocah mudè atau nyang masing sêkola buat sampingan nyari tambèhan. Kêlêbihan ngêbangun usahè kuè rumèhan yakni waktunyè cêndêrung plèksibêl. Êlu bisè ngatur waktunyè sêsuè amè kêrèpotanlu. Wayah êni, usahè rumèhan bisè gampang dikênal banyak orang karna bisè dipromosiin ngêgunèin sosial mèdia di intêrnèt. Mêski tumannyè kêbilang usahè kêcit, usahè rumèhan jugè bisè ngêjadi lèngkah awal ngêjè usahè nyang lêbih gêdé lagi. Seiring bêjalannyè waktu amè pêningkatan pêngêtauan, usahè rumèhan êlu jugè bisè ngasihin pêluang sêbagè têmpat gawè bagi orang laèn. Olèh sêbab ntu, usahè kuè rumèhan urup buat dicobè bagi mêrêka nyang èmang têrtarik ngêjè usahè dêngan modal kêcit atau mêrèka nyang èmang punyè bakat amè hobi ngêjè kuè.
Aye pernah ngerasa sakit perut di bagian bawah, tepatnye di sekitar kanan. Awalnye, entu sakit masih biasa aje dan aye masih bisa beraktivitas. Tapi makin lama, sakit perutnye aye makin parah. Abis entu, pas mau tidur terlentang, tubuh belakang aye juga sakit. Akhirnye pas besoknye, aye bener-bener kesakitan. Enyak dan babehnye aye pun sepakat buat ke beberape rumah sakit supaye bisa diperiksa pake USG dan dapet diagnosis yang lebih akurat. Tentunye hal entu butuh biaye yang kagak dikit. Tapi ade dana darurat yang disiapin enyak aye. Akhirnye aye ke beberape rumah skit buat diperiksa dengan entu dana darurat. Untung aje enyak aye nyiapin dana darurat.
Rudi nama seorang anak yang berprofesi sebagai pelajar yang duduk di bangku sekolah SMP kelas 9 dan berumur 15 tahun. Ia tinggal di bekasi bersama ayah dan ibu nya beserta 1 adik nya. Ia sangat berbeda dengan anak-anak lainnya, kenapa? lantaran selain ia menimba ilmu disekolah ia juga harus berjualan makanan dan minuman di sekitar-sekita jalan dan terminal angkutan umum. Sebelum berjualan ia harus bangun pagio untuk berangkat sekolah. Ia dikenal baik oleh teman-teman nya dan juga dia juga mempunyai prestasi yang bagus dalam bidang olahraga yaitu futsal. Saat jam 12 siang, Rudi pulang dari sekolah dan langsung pulang ke rumah dan bersiap-siap untuk menjalani kegiatan yang sudah sering ia lakukan yaitu berjualan makanan dan minuman di sekitar jalan dan di terminal angkutan umum.
Abis pulang liburan kemaren ane beli tauco khas sukabumi. pas buka kulkas eh emak beli ikan pisang-pisang, nah dari pada tauco kelamaan disimpen akhirnye ane mau buat ikan pisang-pisang siram tauco. buat awal ikan kudu dicuci bersih ampe bersih dlu, kalo ude bersih kite goreng dah tuh ikannye, bumbu nyang kudu disiapin bawang merah, bawang putih, cabe merah gede, cabe merah rawit, jahe seruas, lengkuas seruas, daun salam 2 lembar, sereh 2 batang, ntu bumbu ditumis sampe harum terus masukin tauconye, tumis lagi sampe harum, abis ntu masukin ikan nyang ude dibumbuin tadi masak bentaran terus angkat deh, bisa dimakan pake nasi anget
Walaupun sekarang udeh 2023, kagak nutup kemungkinan adenye pernikahan lewat perjodohan atau bahkan paksaan. Zela entu nikah dijodohin sama seorang cowok yang merupakan anak kenalan temen enyaknye. Nah Zela entu anaknye pasrah bener, jarang komentar apelagi ngebantah orang tuanye. Jadi pas dijodohin, die nurut-nurut aje. Die kira walaupun dijodohin, entar akhirnye kehidupan die dengan pasangannye layaknye kehidupan para pasangan laennye. Tapi nyatanye kagak. Kehidupannye Zela dari awal sampe sekitaran die udeh nikah selama 3 taonan kurang lebih, masih kaku, sunyi, dan dingin. Harusnye Zela sadar kalo suaminye entu emang kagak mau dijodohin. Dari awal pun emang entu cowok udeh diem bener, kurang ramah. Dan ternyata entu bukannye cuma kesan awal aje, tapi sampe sekarang, katenye sih kehidupan Zela dengan suaminye masih diem-dieman aje.